[pic] | AZ EURÓPAI KÖZÖSSÉGEK BIZOTTSÁGA |

Brüsszel, 14.8.2008

COM(2008) 518 végleges

2007/0187 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján a Tanácsnak

a mértékegységekre vonatkozó tagállami jogszabályok közelítéséről szóló 80/181/EGK tanácsi irányelvet módosító európai parlamenti és tanácsi irányelvjavaslat elfogadásáról szóló közös álláspontjáról

2007/0187 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján a Tanácsnak

a mértékegységekre vonatkozó tagállami jogszabályok közelítéséről szóló 80/181/EGK tanácsi irányelvet módosító európai parlamenti és tanácsi irányelvjavaslat elfogadásáról szóló közös álláspontjáról

(EGT-vonatkozású szöveg)

1. ELŐZMÉNYEK

A javaslatnak az Európai Parlamenthez, illetve a Tanácshoz történő továbbításának időpontja (COM(2007) 510 – 2007/0187(COD) dokumentum): | 2007. szeptember 10. |

Az Európai Gazdasági és Szociális Bizottság véleményének kelte: | 2007. december 12. |

Az Európai Parlament (első olvasatban elfogadott) véleményének kelte: | 2007. november 29. |

A módosított javaslat továbbításának időpontja: | N.A. |

A politikai megállapodás időpontja (COREPER) [egyhangú döntéssel]: | 2008.06.27. |

A közös álláspont elfogadásának időpontja (A-pont): | 2008. 07.15. |

2. A BIZOTTSÁG JAVASLATÁNAK CÉLJA

Az 1875. május 20-án Párizsban aláírt Nemzetközi Méteregyezmény által létrehozott szerv, az Általános Súly- és Mértékügyi Konferencia által elfogadott „Nemzetközi Mértékegységrendszerrel (SI)” összhangban az Európai Unión belül a 80/181/EGK irányelv hangolta össze a mennyiségek kifejezésére szolgáló törvényes mértékegységeket.

A nemzetközi szabványokkal összhangban lévő mértékegységek révén az EK Szerződés 95. cikke alapján – az irányelv közös megközelítést biztosít a belső piaci kereskedelem akadályainak felszámolásával.

A 80/181/EGK irányelv javasolt módosítása a jelenlegi gyakorlat folytatását kísérli meg az alábbiak révén:

- A kiegészítő jelzések határozatlan ideig történő engedélyezése. Ez biztosítani fogja a jelenlegi gyakorlat folyamatos alkalmazását és lehetővé teszi a nem metrikus mértékegységekkel szembeni további rugalmasságot abban az esetben, amikor nincsenek metrikus mértékegységek, pl. bináris mértékegységek a számítástechnikában (bit, byte).

- Az Általános Súly és Mértékügyi Értekezleten elfogadott, a katalitikus aktivitás (a „katal”) új SI mértékegységének felvétele.

- A korlátozott mentességek fenntartásának lehetővé tétele az Egyesült Királyság és Írország számára a „pint”, a „mile”, továbbá a „troy ounce” mértékegységek vonatkozásában, tekintettel arra, hogy az említett mentességek nincsenek hatással a határon átnyúló kereskedelemre és a szubszidiaritás elvére; a már nem használatos „acre” ingatlan-nyilvántartási célú használatára vonatkozó mentesség egyidejű megszüntetésével.

- Az irányelv hatályának egyértelművé tétele, azzal a céllal, hogy összhangban kerüljön a hatályos Szerződésekkel oly módon, hogy már nem említ egyetlen konkrét területet sem, amelyre az irányelv vonatkozik.

3. ÉSZREVÉTELEK A KÖZÖS ÁLLÁSPONTHOZ

3.1 Általános megjegyzések a közös álláspontról

A Tanács támogatta a Bizottság javaslatát azzal a feltétellel, hogy a mértékegységekre vonatkozó nemzetközi szabványok fejlődését tükröző számos technikai változást felvesznek, beépítenek egy jelentéstételről szóló záradékot, és amennyiben szükséges, 10 év eltelte utáni felülvizsgálatot végeznek.

3.2 A módosított javaslatba teljes egészében, részben vagy elvben felvett és a közös álláspontba teljes egészében, részben vagy elvben beillesztett európai parlamenti módosítások

Nem voltak módosítások az Európai Parlament részéről.

3.3 A módosított javaslatba fel nem vett és a közös álláspontba be nem illesztett európai parlamenti módosítások

Nem voltak módosítások az Európai Parlament részéről.

3.4 Az eredeti javaslathoz kapcsolódó módosítások, melyeket a Bizottság a módosított javaslatba felvett és melyeket a közös álláspontba beillesztettek

Nem volt módosított javaslat.

3.5 A Tanács közös álláspontjában bevezetett egyéb változtatások az eredeti javaslathoz képest

Az eredeti javaslathoz képest az alábbi pontokat vezették be a közös álláspontba. Ezek főleg technikai természetűek.

A (3) preambulumbekezdésből az utolsó 4 szót el kell hagyni.

A (4) preambulumbekezdésben a „tehetnék” szó helyébe a „tennék” lép.

Az 1995-ben elfogadott nemzetközi szabvánnyal összhangban a kiegészítő jelölések nemzetközi SI mértékegységrendszerből történő törlésének figyelembe vétele céljából a „radián” és „szteradián” fogalommeghatározások kiigazításának céljából a szöveg a (4a) preambulumbekezdéssel és 1.4(a1), (a2) és (a3) cikkel egészül ki.

A 2007-ben elfogadott nemzetközi szabvánnyal összhangban a Kelvin meghatározásának aktualizálása céljából a szöveg az (5a) preambulumbekezdéssel és az 1.4 cikk (a0) pontjával egészül ki.

A szöveg a (6a) preambulumbekezdéssel egészül ki, és a 2. cikk (1) bekezdésében az utolsó 10 szót el kell hagyni, ezzel helyezve hatályon kívül a tagállamok megfelelőségi táblázat benyújtására vonatkozó kötelezettségét. Ez a változtatás egy bizottsági nyilatkozat függvénye, lásd a lenti 5. pontot.

A szöveg az SI mértékegységrendszer előmozdításának jelentőségét hangsúlyozó (3a) preambulumbekezdéssel egészül ki, illetve a (3b) preambulumbekezdéssel, amely az Unió ahhoz fűződő érdekét jelzi, hogy a harmadik országok piacai menyíljanak a kizárólag SI mértékegység szerint jelölt termékek előtt. Mindkét preambulumbekezdés indokolttá teszi a jelentéstételi záradékról és, amennyiben szükséges, a Bizottság által legkésőbb 2019-ig figyelemmel kísérendő felülvizsgálatról szóló 1. cikk (3a) bekezdését.

4. KÖVETKEZTETÉS

A Bizottság támogatja a közös álláspontot.

5. A BIZOTTSÁG NYILATKOZATA

A tagállamok által benyújtandó megfelelőségi táblázatok vonatkozásában a Bizottság az alábbi nyilatkozatot tette a COREPER felé 2007. december 12-én:

A Bizottság nyilatkozata a (6a) preambulumbekezdésre és a 2. cikk (1) bekezdésére vonatkozóan

„A Bizottság emlékeztet álláspontjára, miszerint a tagállami átültető intézkedések és az irányelv közötti kapcsolatot bemutató megfelelési táblázatok tagállamok általi létrehozása az uniós polgárok, a jobb szabályozás és az átláthatóság érdekét szolgálja, valamint megkönnyíti annak ellenőrzését, hogy a tagállami szabályok megfelelnek-e a közösségi rendelkezéseknek.

Ebben a helyzetben a Bizottság nem áll a Tanácson belüli megállapodás útjába, hogy sikeresen lezárulhasson ezen ügyben az intézményközi eljárás. A Bizottság azonban elvárja, hogy az intézmények együttesen gondolják át ezt a horizontális kérdést.”